Document ID: 32002R2089

Kommissionens forordning (EF) nr. 2089/2002
af 26. november 2002
om ændring af forordning (EF) nr. 1938/2001, (EF) nr. 1939/2001 og (EF) nr. 1940/2001 om åbning af løbende licitationer med henblik på at sælge ris, som det spanske, det græske og det italienske interventionsorgan ligger inde med, på EF's indre marked til anvendelse i foder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved Kommissionens forordning (EF) nr. 411/2002(2), særlig artikel 8, litra b), og
ud fra følgende betragtninger:
(1) Kommissionens forordning (EØF) nr. 75/91 af 11. januar 1991 om procedurer og betingelser for salg af uafskallet ris fra interventionsorganerne(3) fastsætter procedurerne og betingelserne for sådanne salg.
(2) Licitationerne den 25. december 2002 og 1. januar 2003 bør ikke afholdes. Da de løbende licitationer endnu ikke har ført til afsætning af alle de mængder, der skulle sælges, er det nødvendigt at udskyde datoen for den sidste dellicitation for de licitationer, der er fastsat i Kommissionens forordning (EF) nr. 1938/2001(4), (EF) nr. 1939/2001(5) og (EF) nr. 1940/2001(6), senest ændret ved forordning (EF) nr. 1482/2002(7).
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 5, stk. 2 og 3, i forordning (EF) nr. 1938/2001, (EF) nr. 1939/2001 og (EF) nr. 1940/2001 affattes således:
"2. Fristen for indgivelse af bud til efterfølgende dellicitationer udløber hver onsdag kl. 12 (Bruxelles-tid) undtagen onsdag den 25. december 2002 og onsdag den 1. januar 2003.
3. Fristen for indgivelse af bud til den sidste dellicitation udløber den 26. februar 2003."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. november 2002.

Labels: 3
18
17
6